Тувинский: «БАДЫЛАДЫМ»
Тыва Республиканың N кожуунунуң прокурорунуң хүлээлгезин күүседип турар
юстиция чөвүлекчизи 
Хамаатылар ААА болгаш БББ-ни РФ-тиң КД-ниң 139 чүүлүнүң 1-ги кезээнде көрдүнген кем-херекти үүлгеткенинге буруудадыр талазы-биле
БУРУУДАТКАН ТҮҢНЕЛ
БУРУУДАТТЫРЫП ТУРАР: 
1.	Фамилиязы, ады, адазының ады: ААА;
2.	Төрүттүнген ай-хүнү: ХХХХ чылдың август ХХ; 
3.	Төрүттүнген чери: Россия Тыва Республиканың N кожуунунуң N сууру; 
4.	Чурттап турар болгаш (азы) бүрүткеттирген чери: бүрүткеттирген чери: Тыва Республика, N кожуун, N суур, N кудумчузу, XX дугаар бажың; херек кырында чурттап турар чери: Тыва Республика, N кожуун, N суур, N кудумчузу, X дугаар бажың, 1-ги квартира;
5.	 Хамааты эргези: РФ;
6.	Эртем-билии: долу эвес ортумак; 
7.	Өг-бүле байдалы, өг-бүлезиниң тургузуу: өг-бүле тутпаан, азырап турар ажы-төлү чок;
8.	Ажылдап турар азы өөренип турар чери: ажылдавайн турар, өөренмейн турар; 
9.	Шериг албан-хүлээлгеге хамаарылгазы: шериг албан-хүлээлгелиг эвес;
10.	Шииттирип чорааны: мурнунда шииттирип чорбаан;
11.	Буруудаттырып турар кижиниң бодун шынзыдып турар паспорт азы өске-бир документизи: XXXX чылдың март XX-да Тыва Республикада ИХЯ-ның тывысканы XX XX серияның XXXXXX дугаар паспорту; 
12.	 Буруудаттырып турар кижиниң дугайында өске медээлер: “Респсихэмнелге” ТР-ниң КБКА-зының хайгаарал-бүрүткелинде ХХХХ чылдан тура кандыг-бир аарыг азы кемдээшкинниң артынчызы кылдыр тыптып тургустунган, бодун алдынары хажыттынган угаанының чиик чадада четпес болуп турары деп диагнозтуг турар; «Реснаркодиспансер» КБКА-зының хайгаарал-бүрүткелинде турбайн турар.
РФ-тиң КД-ниң 139 чүүлүнүң 1-ги кезээнде көрдүнген кем-херекти үүлгеткенинге ААА-ның буруудадыышкынын дараазында барымдаалар бадыткап турар:
Каразыттырган ААА-ның ХХХХ чылдың май ХХ берген өчүктери, олар езугаар алырга, ХХХХ чылдың апрель ХХ 13 шактан тура ол эжи БББ-биле кады арага аймаа, тодаргайлаарга, БББ-ниң хериминиң иштинге бир шил водканы ижип эгелээннер. Арага ижип турган үеде ол эзирий берген. ВВВ-ниң даай-авазы ГГГ-ниң хериминиң иштинге миннип келген. Ол арага ишкеш эзирий бергени-биле бодунуң ГГГ-ниң бажыңынга канчап чедип келгенин билбес. Ол миннип келирге, ооң чанында бажыңның хериминиң иштинде БББ биле ВВВ хүрежип турганнар. Хүреш үезинде ВВВ БББ-ни черже ужур октапкан. Ынчан ол оларны чокшуп турарлар-дыр деп бодапкаш, БББ-ге болчу берген болгаш ВВВ-ниң мага-бодун чудуруктары-биле шашкылап эгелээн. Ол үеде БББ оларны чарып эгелээн. Кажан ол биле ВВВ чокшуп турда, оларга бажыңның ээзи ГГГ халып чедип келгеш, оларга оожургап алырын саналдааш, ооң бажыңының девискээринден чоруптарын негээн. Ынчалза-даа ол дыңнавайн, ВВВ-биле чокшурун уламчылаан. ГГГ-ниң соондан оларга ВВВ-ниң ДДД деп аттыг кадайы халып чедип келген, ооң долу ат-сывын ол билбес. ДДД база оларга оожургап алырын база чоруптарын саналдаарга, ол ону дыңнавайн, ВВВ-биле чокшурун уламчылаан. Оон ол биле ВВВ сегиржип алгаш, бажыңның чадазының чанында черге чеде бергеннер. Ол үеде ВВВ оон ушта халааш, бодунуң даай-авазы ГГГ баждыңынче халып кире берген. Ооң соондан бажыңче ВВВ-ниң кадайы ДДД кире халый берген. Ынчан БББ ВВВ-ниң соондан бажыңче кире халый берген. Ол БББ-ни ВВВ-ниң соондан бажыңче ооң-биле чугаалажыр дээш кире берген-дир деп бодааш, ол база БББ-ниң соондан бажыңче кирер эжикке чеде берген. Бажыңның чадазының кырында кирер эжик бертинде бажыңның ээзи ГГГ турган, ол оларны көрүп кааш, ооң чөпшээрели чокка ооң бажыңынче кирбезин, а чоруптарын, ооң бажыңының девискээринден чоруптарын негээн. Ынчалза-даа ол херим иштинден чорбаан, чүге дизе, эжи БББ-ни каап шыдаваан, БББ база чорбайн турган. ГГГ ооң бажыңынче кирбезин, чоруптарын негээрге, БББ бажың ээзиниң чоруңар дээн негелдезин тоовайн, кирер эжикти ажыдыптар дээш, кирер эжиктиң тудазынче холун сунгаш, кирер эжикти ажыдыптарын оралдашкан, ынчалза-даа эжик ажыттынмаан, иштинден дээктеп каан болган. Ынчаарга ГГГ БББ-ни ооң бажыңынче кирбезин дээш, кирер эжик баарынга туруп алгаш, БББ-ни холдары-биле аткаар идип эгелээн, БББ-ни бодунуң бажыңынче киирбейн турган. Ол ынчан БББ-ниң чанынга турда, ону ГГГ база холу-биле кыдыынче идипкен. Ынчан БББ буду-биле кирер эжиктиң адакы кезээнче эжикти тура тептер дээш тепкен, ынчалза-даа эжик ажыттынмаан. Ол үеде ол БББ-ге бажыңның эжиин ажыдыптарынга дузалажыптар деп бодап алгаш, чададан дүшкеш, херим чанында бот-боттарының кырында чыып каан ыяш манзаларны көрүп каан, ооң соонда эжиктиң кирер эжиин ажыда идиптер дээш узуну 1,5 метр хире бир ыяш манзаны ап алган. Оон ол ыяш манзаны тудуп алгаш, кирер эжикке чеде бергеш, эжикти тура идиптер дээш, эжиктиң адакы кезээнче чаңгыс катап сопкан. Ооң сопканындан эжиктиң адакы кезээнге ойбак тыптып келген. Ынчангаш БББ бажыңче тыптып келген ойбак дамчыштыр кире берген. Ол бажыңче ээзиниң чөпшээрели чокка кирип болбас деп билир тургаш-ла, БББ-ниң соондан бажыңче ВВВ-биле чугаалажыр дээш кире берген. Кирер эжикте тыптып келген ойбак дамчыштыр бажыңче кире бергеш, ол биле БББ бажыңның коридорунче кире берген болгаш коридор дамчыштыр бажыңче кире бергеннер, тодаргайлаарга, бажыңның кухнязынче. Бажыңның кухнязынче кире бергеш, ол кухняда оң холунда бижек тудуп алган ВВВ-ни көрүп каан, ол оон база БББ-ден бажыңдан үнүп чоруптарын негээн. Оон ол ВВВ-ниң оң холунга бижекти көрүп кааш, корткаш, бажыңдан үне халып чоруй барган, ооң соондан бажыңдан БББ база үне халып чорупкан. ВВВ база холунга бижек тудуп алгаш, оларның соондан халып чорупкан болгаш ол бажыңдан үне халып чыдырда, тудуп алган бижээ-биле ооң ооргазынче бир удаа шанчыпкан. Ол үеде шагдаа ажылдакчылары халдып чедип келгеш, ооң бодун, БББ-ни болгаш ВВВ-ни тудуп алган. Ол бодунуң буруузун долузу-биле миннип турар, чурттаар оран-саваже кирип болбас, өске кижиниң бажыңынче ээзиниң чөпшээрели чокка кирери хоруглуг деп билир турган. 
Каразыттырган БББ-ниң ХХХХ чылдың май ХХ-те берген өчүктери, олар езугаар алырга, ХХХХ чылдың апрель ХХ 13 шактан тура ол эжи ААА-биле кады ооң үстүнде айыттынган бажыңынга арага аймаа, тодаргайлаарга, бир шил водканы ижип эгелээннер. Арага ижип олурган үезинде ААА телефон дамчыштыр ВВВ-биле чугаалажып турган. Оон ол-ла хүннүң 17 шак үезинде ААА аңаа ВВВ-ниң бажыңынче баарын саналдаарга, ол чөпшээрешкен. Оон ол ААА-биле N кожуун, N суур, N кудумчузу, XX дугаар бажың деп адресте ВВВ-ниң даай-авазының бажыңынга чеде бергеннер. Ооң билири-биле, ВВВ бодунуң өг-бүлези-биле малчын аалда чурттап турар, N суурга келгенде, кезээде даай-авазы ГГГ-ниң бажыңынга доктаап турар. Олар ВВВ-ниң даай-авазының бажыңынга чедип келирге, ол боду оларга уткуй бажыңдан үнүп келген болгаш ол биле ААА-ны уткуп алган. Ооң бодунга бир шил водка турган. Чедип келгеш, олар ВВВ-ге ооң-биле бир шил водканы ижерин саналдааннар. Ынча дээрге, ВВВ чөпшээрежипкен болгаш араганы ооң даай-авазы ГГГ-ниң бажыңының хериминиң иштинде чедир туттунмаан тудугга ижиптерин саналдаан. Ынчан ол боду, ААА, ВВВ бир шил водканы чедир туттунмаан тудугга ижип эгелээннер. Арага ижип олурган үезинде ол биле ВВВ кым кымны тиилеп каар эвес дээш ойнап хүрежип эгелээннер. Оон хүреш үезинде ВВВ ону черже ужур октапкаш, тиилеп каан. Ол үеде оларның чанынга турган ААА ол биле ВВВ-ни чокшуп турар-дыр деп бодапкаш, чудуруктары-биле ВВВ-ниң мага-бодунче шашкылап эгелээн. Ынчан ол ВВВ биле ААА-ны чарып эгелээн, ынчалза-даа чарып чадап каан. ВВВ биле ААА чокшуп турда, оларга бажыңның ээзи ГГГ халып келгеш, оларга оожургап алырын саналдааш, ооң бажыңының девискээринден чоруптарын негээн. Ынчалза-даа олар ону дыңнаваан, ВВВ биле ААА сегиржип алгаш, чокшурун уламчылааннар. ГГГ-ниң соондан ВВВ-ниң ДДД деп аттыг кадайы халып чедип келген, ооң долу ат-сывын ол билбес. ДДД база оларга оожургап алырын база чоруптарын саналдаан, ынчалза-даа олар ону дыңнавааннар. Оон ВВВ, ААА чокшурун уламчылап, чадага чеде бергеннер. Ол ВВВ-ны эттевээн, чүгле ону ААА-дын адыра тыртып алыр дээш, ВВВ-ниң артындан белинден тудуп алгаш турган. Олар бажыңның чадазынга чеде бээрге, ВВВ ААА-дан адырлы бергеш, бодунуң даай-авазының бажыңынче кире халый берген. Ооң соондан бажыңче ВВВ-ниң кадайы ДДД кире халаан. Ынчан ол ААА-биле ВВВ-биле чугаалажыптар дээш база бажыңның кирер эжиинге чеде бергеш, бажыңның чадазының кырынче үне бергеннер. Кирер эжик баарында бажыңның чадазының кырында бажыңның ээзи ГГГ турган, ол оларны көрүп кааш, ооң чөпшээрели чокка бажыңче кирбезин база чоруптарын, ооң бажыңының девискээринден ырай бээрин негээн. Ынчалза-даа ол биле ААА бажың ээзиниң чорупсун деп негелдезин тоовайн, кирер эжикти холу-биле ажыдыптар дээш кирер эжиктиң тудазынче холун сунган, ынчалза-даа ол биле ААА-ны ооң бажыңынче кирбезин дээш ГГГ кирер эжик мурнунга туруп алгаш, холдары-биле аткаар идип эгелээн болгаш бодунуң бажыңынче киирбейн турган. Ынчан ол оң холу-биле кирер эжиктиң тудазын тудуп алгаш, эжикти ажыдыптарын оралдашкан, ынчалза-даа эжикти иштинден дээктеп каан болган. Ынчангаш ол бажыңче кире бээр дээш эжикти буду-биле тепкеш, эжикти тура тептерин шиитпирлеп алгаш, ооң соонда солагай буду-биле эжиктиң адакы кезээнче күштүг кылдыр тепкен, ынчалза-даа эжик ажыттынмаан. Ынчан ААА чададан дүжүп келгеш, бажыңның чадазының чанында херим кыдыынга чыткан манзалар аразындан ыяш манза ап алгаш келгеш, ыяш манзаны тудуп алгаш, бажыңның кирер эжиинге чеде бергеш, ыяш манза-биле эжиктиң адакы кезээнче чаңгыс катап сопкан. Соптарга, эжиктиң адакы кезээнге ойбак чер тыптып келген. Оон ол бажың ээзиниң чөпшээрели чокка бажыңче шургуп кирери хоруглуг деп биле тура-ла, тыптып келген ойбак черден бажың иштинче ВВВ-биле чугаалажыптар дээш кире берген. Тыптып келген ойбак черден бажыңче ооң соондан ААА кирип келген. Тыптып келген ойбак черден ол биле ААА бажыңның коридорунче кире бергеш, коридор дамчыштыр бажыңче, тодаргайлаарга, бажыңның кухнязынче кире бергеннер. Бажыңның кухнязынче кире бергеш, ол кухняда оң холунда бижек тудуп алган турган ВВВ-ни көрүп каан, ол ооң бодундан база ААА-дан бажыңдан үне бээрин негээн. Оон ол ВВВ-ниң оң холунга бижекти көрүп кааш, корга бергеш, бажыңдан үне халый берген, ооң соондан бажыңдан ААА үне халып келген. ВВВ база холунга бижек тудуп алгаш, оларның соондан халып келгеш, тудуп алган бижээ-биле ооң ооргазынче бир удаа шанчыпкан. Оон ВВВ бижээ-биле ААА-ның ооргазынче шанчыпкан. Ол үеде шагдаа ажылдакчылары халып келгеш, ону, ААА-ны болгаш ВВВ-ни тудуп алганнар, ооң соонда сапйгаржыры-биле полиция пунктузунга эккелгеннер. Ол бодунуң буруузун долузу-биле миннип турар, чуртталга оран-савазынче кирип болбас, өске кижиниң бажыңынче ээзиниң чөпшээрели чокка кирип болбас деп билир турган. Ол ынчан ижип алган арагазындан ортумак чергеде эзирий берген турган, шупту чүвени медереп билип турган. 
 Когараан ГГГ-ниң ХХХХ чылдың май ХХ берген өчүктери, олар езугаар алырга, Тыва Республика, N кожуун, N суур, N кудумчузу, ХХ дугаар бажың деп адресте бодунуң чээни ХХ харлыг ЕЕЕ-биле кады чурттап турар. Үстүнде айыттынган бажың ооң керни ЖЖЖ-ниң хууда өнчүзү болуп турар. Ол боду ол бажыңда чүгле бүрүткеттирген. Ооң мурнунда ХХХХ чылдан тура ук бажың ооң бодунуң хууда өнчүзү турган, ынчалза-даа ол ХХХХ чылда бажыңны керни ЖЖЖ биле кады төрээн дуңмазы ЗЗЗ-ге садыпкан. Амгы үеде ол чээни-биле кады чурттап турар. А ооң дуңмазы ЗЗЗ бодунуң өг-бүлези-биле түр үеде Тыва Республиканың N кожуунунуң N суурунда ачазының бажыңында караа көрбес ачазын карактаар дээш чурттап турарлар. ХХХХ чылдың апрель ХХ ХХ шак үезинде ол ажылынче чорупкан, ЕЕЕ өөренип чорупкан. Бажыңга ВВВ, ДДД болгаш оларның уруглары артып калган турган. Ол хүн ол боду дүштеки үеде бажыңынче чанмаан, кафеге чемненип алган. Оон ол ажыл соонда ХХХХ чылдың апрель ХХ ХХ шак ХХ минута үезинде бажыңынга чедип келген. Бажыңынче кирип олура, ол бажыңның хериминиң иштинден шимээн-дааш, эзирик оолдар алгы-кышкызы дыңнап каан, кожалары шимээргеп турар-дыр деп бодааш, ону-даа херекке албайн, бажыңче кире берген. Кире бергеш, ол сумказын салып кааш, зал өрээлче кире берген. Ол үеде бажыңга ооң чээни ЕЕЕ, керни ДДД болгаш ооң 3 уруглары турганнар. Оон ол зал өрээлче эрте бергеш, зал өрээлдиң херим иштинче көрүнген соңгазындан БББ ооң мурнунда танывазы ААА деп оол-биле кады ооң чээни ВВВ-ни ооң хериминиң иштинде чедир туттунмаан тудуг чанында эттеп турганын көрүп каан, тодаргайлаарга, холдарының чудуруктары-биле ВВВ-ниң мага-бодунче эңдере шашкылап тураннар. Ынчан ол дораан бажыңның хериминиң иштинче үне халып келген. Оларга халып чеде бергеш, ол БББ, ВВВ болгаш мурнунда танывазы ААА деп оолдуң эзирик байдалдыг, арага ишкеш улуг эзирээн байдалдыг турарын көрүп каан. БББ ВВВ-ни артындан белинден куспактап алгаш, тудуп алган турган, а танывазы ААА деп оол ВВВ-ниң мага-бодунче холдары-биле шашкылап турган. Ооң-биле кады БББ ВВВ-ни оларга тейлээр ужурлуг, ол дээрге В-лер өг-бүлезиниң оглу-дур, ынчангаш олар аңаа күш четпес деп алгырып турган болгаш оон эжи мурнунда танывазы ААА деп оолга ВВВ-ни өлүрүп каарын саналдап турган. Ол үеде оларга керни ДДД халып чедип келген. Ынчан ол БББ биле танывазы оолдан чоруй баарын, боттарының эрге-хоойлуга удур кылдыныгларын соксадырын негээн болгаш полиция кыйгыртыптар дээнин чугаалаан. Ынча дээрге, БББ биле танывазы оол безин ону дыңнаваан-даа, ВВВ-ни эттээрин уламчылааннар. ВВВ база БББ биле ооң танывазы ААА деп оолга оожургап алырын, ону эттээрин соксадырын, чоруптарын, ооң даай-авазы чедип келгенин чугаалап турган. Ынча дээрге БББ биле ооң танывазы ААА деп оол ол биле ВВВ-ни дыңнавайн, ВВВ-ниң мага-бодунче чудуруктары-биле шашкылаарын уламчылап турганнар. Ынчан ол, ДДД оолдарны чарары-биле, ВВВ-ден БББ биле ооң танывазы ААА деп оолдуң хевинден, холундан сегирип алгаш, адыра тыртарын оралдашканнар, ынчалза-даа оларны адыра тыртып чадап кааннар. Оларны ВВВ-ден адыра тырткаш, боттарының бажыңының хериминиң иштинден үндүр үдептер деп бодааннар, ынчалза-даа ол биле ДДД оларга күш четпээннер. ВВВ-ни эттеп турган оолдар бажыңның чадазынга чеде бергеннер. Ынчангаш ол ВВВ-ге бажыңче кире бээр, оларның караанга көзүлбес кылдыр чугаалаан, ынчан олар чоруй баар чадавас. Ынчан бир-ле үеде ВВВ олардан адырлы бергеш, бажыңче кире халый берген. ВВВ-ниң соондан бажыңче ДДД кире халый бергеш, ол кирер эжикти иштинден дээктепкен. А ол бажың чанынга чада кырынга ол ооларны бодунуң хериминиң иштинден үндүр сывыртаптар дээш артып калган болгаш БББ биле ооң танывазы ААА деп оолдан ооң бажыңының девискээринден чоруй баарын негээн. Ынчалза-даа БББ, ААА ооң бажыңының девискээринден чоруй барзын деп ооң негелдезин тоовайн, ДДД-ниң соондан бажыңче халып чорупкаш, ооң бажыңының чадазының кырынче бажыңче кире бээр дээш үне бергенер. Ынчан ол боду база оларның соондан бодунуң бажыңының чадазының кырынче үне бергеш, БББ биле ооң танывазы ААА деп оолдан ооң чөпшээрели чокка ооң бажыңынче кирбезин, а чоруптарын, ооң бажыңының девискээринден үне бээрин негээн. Ынчалза-даа БББ ооң чорупсун дээн негелделерин тоовайн, оң талакы холу-биле кирер эжиктиң тудазындан сегирип алгаш, эжикти ажыдарын оралдашкан, ынчалза-даа эжикти иштинден дээктеп каан болган. Ынчан БББ кирер эжикти ажыдыптар дээш буду-биле эжиктиң адакы кезээнче күштүг кылдыр тепкен, ынчалза-даа эжик ажыттынмаан. Ынчан ооң танывазы ААА деп оол бажыңның хериминиң азыында чада чанында чыткан ыяш манзаларже углапкан. Оон узуну 1,5 метр хире манза ыяшты ап алгаш, ооң соонда бажыңның кирер эжиинге чеде бергеш, ыяш манза-биле кирер ыяш эжиктиң адакы кезээнче чаңгыс катап күштүг кылдыр сопкан. Соптарга, эжиктиң адакы кезээ сыйлы бергеш, эжик халывының орнунда ойбак чер тыптып келген. Ынчан ол оолдардан чоруптарын, ооң чөпшээрели чокка бажыңче кирбезин дилеп турган, ынчалза-даа ооң чорупсун дээн негелдези турбужеге, БББ тыптып келген ойбак черден бажыңче кире берген, ооң соонда бажыңче ооң танывазы ААА деп оол база чада кырынче ыяш манзаны октапкаш, тыптып келген ойбак черден бажыңче кире берген. А ол бажыңның чадазының чанынга олчаан артып калган. Бажыңче ол кирбээн, чүге дизе, оларның соонда бажыңче киреринден корткан, чүге дизе. Ол оолдар эзирик байдалдыг турганнар, хорадаан байдалдыг турганнар, ооң чоруңар дээн негелдезин тоовааннар. Оон 2-3 минута болганда бажыңның кирер эжиинден БББ, ААА, ВВВ үне халчып келгеш, бажыңның чадазының чанынга турганнар. БББ, ААА-ны ооң бажыңының эжиин үрээш, ооң чөпшээрели чокка бажыңче кире бергени дээш харыысалгага онаарын дилеп турар.
Русский: «УТВЕРЖДАЮ»
И. о. прокурора N-ского района Республики Тыва советник юстиции

ОБВИНИТЕЛЬНОЕ ЗАКЛЮЧЕНИЕ
по обвинению граждан ААА и БББ в совершении преступления, предусмотренного ч. 1 ст. 139 УК РФ 
ОБВИНЯЕТСЯ: 
1.	Фамилия, имя, отчество: ААА;
2.	Дата рождения: ХХ августа ХХХХ года; 
3.	Место рождения: Россия село N N-ского района Республики Тыва; 
4.	Место жительства и (или) регистрации: по регистрации проживает: Республика Тыва, Эрзинский район, с Эрзин, ул. Дружба, дом № 10; фактически проживает: Республика Тыва, N-ский район, село N, улица N, дом №X, кв.№X; 
5.	Гражданство: РФ;
6.	Образование: неполное среднее;
7.	Семейное положение, состав семьи: не женат, детей на иждивении не имеет;
8.	Место работы или учебы: не работает, не учится; 
9.	Отношение к воинской обязанности: невоеннообязанный;
10.	Наличие судимости: ранее не судим; 
11.	Паспорт или иной документ, удостоверяющий личность обвиняемого: паспорт серии XX XX с номером XXXXXX, выданный МВД по Республике Тыва от XX.XX.XXXX г.; 
12.	Иные данные о личности обвиняемого: на учете в ГБУЗ РТ «Респсихбольница» состоит с XXXX года с диагнозом: умственная отсталость легкая с нарушением поведения резидуально-органического генеза; на учете ГБУЗ РТ «Реснаркодиспансер» не состоит.
 
Доказательствами, подтверждающими обвинение ААА в совершении преступления, предусмотренного ч. 1 ст.139 УК РФ, являются: 
Показания подозреваемого ААА от 29 мая 2019 года, согласно которым 19 апреля 2019 года с 13 часов он вместе с другом БББ начал употреблять спиртные напитки, а именно одну бутылку водки во дворе дома БББ. В ходе распития спиртного он опьянел. Пришел в себя во дворе тети ВВВ - ГГГ. Как он пришел в дом ГГГ не помнит, в связи с алкогольным опьянением. Когда он пришел в себя, рядом с ним во дворе дома БББ и ВВВ боролись. В ходе борьбы ВВВ повалил на землю БББ. Тогда он, подумав, что они дерутся, заступился за БББ и начал наносить удары кулаками по телу ВВВ. В это время БББ стал их разнимать. Когда он и ВВВ дрались, к ним прибежала хозяйка дома ГГГ и предложила им успокоиться и потребовала уйти с территории ее дома. Но он не послушался, продолжал драться с ВВВ. За ГГГ к ним прибежала жена ВВВ по имени ДДД, ее полные данные не знает. ДДД также им предложила успокоиться и уйти, но он ее не послушал, продолжал драться с ВВВ. Потом он и ВВВ, схватившись, подошли к месту ближе к крыльцу дома. В это время ВВВ вырвался от него и забежал в дом своей тети ГГГ. За ним в дом забежала жена ВВВ ДДД. Тогда БББ побежал за ВВВ в дом. Думая, что БББ побежал за ВВВ в дом, чтобы поговорить с ним, он тоже за БББ подошел к входной двери дома. На крыльце дома перед входной дверью стояла хозяйка дома ГГГ, которая увидев их, потребовала не заходить в ее дом без ее разрешения, а уйти, покинуть территорию ее дома. Но он не стал уходить со двора, так как не мог оставить друга БББ, БББ тоже не уходил. Когда ГГГ потребовала их уйти, не заходить в ее дом, БББ, игнорируя требования хозяйки дома уйти, чтобы открыть входную дверь рукой дотянулся к ручке входной двери, и попытался открыть входную дверь, но дверь не открылась, была закрыта изнутри. На это ГГГ начала руками отталкивать назад БББ, чтобы тот не зашел в ее дом, находясь перед входной дверью, не впускала БББ в свой дом. Он тогда находился рядом с БББ, и его ГГГ рукой также оттолкнула в сторону. Тогда БББ ногой ударил нижнюю створку входной двери, чтобы выбить дверь, но дверь не открылась. В это время он решил помочь БББ открыть дверь дома, и, спустившись с крыльца, возле забора увидел сложенные друг на друга деревянные доски, после чего, чтобы выбить входную дверь дома, взял одну деревянную доску примерно длиной 1,5 метра. Потом он, держа деревянную доску, подошел к входной двери, и чтобы выбить дверь, нанес один удар об нижнюю створку двери. От его удара на нижней створке двери образовалась дырка. И БББ проник в дом через образовавшуюся дырку. За БББ он, зная, что проникать в дом без разрешения хозяина нельзя, через образовавшуюся дырку проник в дом, чтобы поговорить с ВВВ. Проникнув в дом через образовавшуюся дырку на входной двери, он и БББ попали в коридор дома, и через коридор зашли в дом, а именно в кухню дома. Зайдя в кухню дома, он в кухне увидел ВВВ, который держа в правой руке нож, потребовал у него и БББ уйти из дома. И он, увидев в правой руке ВВВ нож, испугавшись, выбежал из дома, за ним из дома выбежал БББ. ВВВ тоже держа в руке нож, побежал за ними и державшим ножом нанес один удар по его спине, когда он выбегал из дома. В это время приехали сотрудники полиции и задержали его, БББ и ВВВ. Он свою вину признает полностью, знал о том, что жилище неприкосновенно, в чужой дом проникать без разрешения хозяина нельзя.
 Показания подозреваемого БББ от ХХ мая ХХХХ года, согласно которым ХХ апреля ХХХХ года с 13 часов он вместе с другом ААА начал употреблять спиртные напитки, а именно одну бутылку водки во дворе его вышеуказанного дома. В ходе распития спиртного ААА по телефону общался с ВВВ. Потом около 17 часов этого дня ААА ему предложил пойти в дом ВВВ, на что он согласился. Потом он и ААА подошли к дому тети ВВВ по адресу: N-ский район, село N, улица N, дом №ХХ. Как он знает, ВВВ со своей семьей проживает на чабанской стоянке, когда приезжают в село N всегда останавливаются в доме тети ГГГ. Когда они пришли в дом тети ВВВ, тот сам вышел к ним из дома и встретил его и ААА. С собой у них была одна бутылка водки. Придя, они ВВВ предложили выпить с ними одну бутылку водки. На это ВВВ согласился и предложил спиртное выпить в недостроенном строении в ограде дома ее тети ГГГ. Тогда он, ААА, ВВВ начали пить одну бутылку водки в недостроенном строении. В ходе распития спиртного он и ВВВ, играя, стали бороться, чтобы проверить, кто кого осилит. И в ходе борьбы ВВВ его одолел, повалив его на землю. В это время стоящий рядом с ними ААА, подумав, что он и ВВВ дерутся, начал наносить удары кулаками по телу ВВВ. Тогда он начал разнимать ВВВ и ААА, но не смог их разнять. Когда ВВВ и ААА дрались, к ним прибежала хозяйка дома ГГГ и предложила им успокоиться и потребовала уйти с территории ее дома. Но они ее не послушали, ВВВ и ААА, схватившись, продолжали драться. За ГГГ к ним прибежала жена ВВВ по имени ДДД, ее полные данные не знает. ДДД также им предложила успокоиться и уйти, но они ее не послушали. Далее ВВВ, ААА, продолжая драться, подошли к крыльцу. Он ВВВ не избивал, только держал ВВВ за талию с задней стороны, чтобы его оттащить от ААА. Когда они подошли к крыльцу дома, ВВВ вырвался от ААА и забежал в дом своей тети. За ним в дом забежала жена ВВВ ДДД. Тогда он и ААА, чтобы поговорить с ВВВ тоже подошли к входной двери дома, поднялись на крыльцо дома. На крыльце дома перед входной дверью стояла хозяйка дома ГГГ, которая увидев их, потребовала не заходить в ее дом без ее разрешения, а уйти, покинуть территорию ее дома. Но он и ААА, игнорируя требования хозяйки дома уйти, чтобы открыть входную дверь рукой дотянулся к ручке входной двери, но его и ААА ГГГ начала руками отталкивать назад, чтобы они не зашли в ее дом, находясь перед входной дверью, не впускала их в свой дом. Тогда он правой рукой схватился за ручку входной двери и попытался открыть дверь, но дверь была заперта изнутри. И он решил выбить входную дверь, ударив ногой дверь, чтобы зайти в дом, после чего левой ногой нанес сильный удар по нижней поверхности створки двери, но дверь не открылась. Тогда ААА спустился с крыльца и принес деревянную доску, которая лежала у забора возле крыльца дома среди лежавших досок, и, держа деревянную доску, подошел к входной двери дома, и деревянной доской нанес один удар об нижнюю створку двери. От удара на нижней створке двери образовалась дырка. И он, зная, что проникать в дом без разрешения хозяина нельзя, через образовавшуюся дырку проник в дом, чтобы поговорить с ВВВ. За ним через образовавшуюся дырку в дом проник ААА. Проникнув в дом через образовавшуюся дырку на входной двери, он и ААА попали в коридор дома, и через коридор зашли в дом, а именно в кухню дома. Зайдя в кухню дома, он в кухне увидел ВВВ, державшего в правой руке нож и потребовал у него и ААА уйти из дома. И он, увидев в правой руке ВВВ нож, испугавшись, выбежал из дома, за ним из дома выбежал ААА. ВВВ тоже держа в руке нож, побежал за ними и державшим ножом нанес один удар по его спине. Потом ВВВ ножом ударил по спине ААА. В это время приехали сотрудники полиции и задержали его, ААА и ВВВ, после чего доставили в пункт полиции для разбирательства. Он свою вину признает полностью, знал о том, что жилище неприкосновенно, в чужой дом проникать без разрешения хозяина нельзя. Он тогда от выпитого спиртного находился в средней степени алкогольного опьянения, все понимал, осознавал. 
Показания потерпевшей ГГГ от ХХ мая ХХХХ года, согласно которым она по адресу: Республика Тыва, N-ский район, село N, улица N, дом №ХХ проживает со своей племянницей ЕЕЕ в возрасте 16 лет. Вышеуказанный дом по праву собственности принадлежит ее невестке ЖЖЖ. Она в данном доме только зарегистрирована. Ранее с ХХХХ года данный дом на праве собственности принадлежала ей, но она в ХХХХ году дом продала невестке ЖЖЖ и родному брату ЗЗЗ. В данный момент она проживает с племянницей. А ее брат ЗЗЗ вместе со своей семьей временно проживает в доме отца, чтобы присматривать за слепым отцом в Селе N N-ского района Республики Тыва. ХХ апреля ХХХХ года около ХХ часов она пошла на работу, ЕЕЕ пошла учиться. В доме остались ВВВ, ДДД и их дочери. Она в этот день в обеденное время домой не пошла, покушала в кафе. Потом она после работы около ХХ часов ХХ минут ХХ апреля ХХХХ года пришла домой. Заходя домой, она со двора дома услышала шум, крики пьяных парней, она подумала, что шумят соседи, и на это не обращая внимания, зашла в дом. Зайдя она, положив сумку, прошла в комнату зал. В это время в доме находились ее племянница ЕЕЕ, невестка ДДД и ее 3 дочери. Потом она, пройдя в комнату зал, через окно комнаты зал, выходящее во двор, увидела, как БББ вместе с ранее ей незнакомым парнем по имени ААА избивали его племянника ВВВ возле недостроенного строения в ограде ее дома, а именно кулаками рук наносили множественные удары по телу ВВВ. На это она сразу выбежала во двор дома. Прибежав к ним, она увидела, что БББ, ВВВ и незнакомый ей парень по имени ААА находятся в нетрезвом состоянии, в сильной степени алкогольного опьянения. БББ держал ВВВ, обняв его рукой за талию с задней стороны, а незнакомый парень ААА руками наносил удары по телу ВВВ. БББ при этом кричал, что ВВВ должен им молиться, он сын семьи Б, и они его не могут одолеть, после чего предлагал другу незнакомому ей парню ААА убить ВВВ. В это время к ним прибежала невестка ДДД. Тогда она у БББ, незнакомого парня потребовала, чтобы те уходили, прекратили свои неправомерные действия, и сказала, что, вызовет полицию. На это БББ, незнакомый ей парень даже ее не слушали, продолжали избивать ВВВ. ВВВ тоже БББ и незнакомому ей парню ААА сказал, чтобы те успокоились, перестали его избивать, ушли, так как пришла его тетя. На это БББ, незнакомый ей парень ААА ее и ВВВ не слушали, продолжали наносить удары кулаками по телу ВВВ. Тогда она, ДДД с целью разнять парней, начали оттаскивать от ВВВ БББ и незнакомого парня ААА, схватив за их одежду, за руку, но не смогли их оттащить. Они хотели оттащить их от ВВВ и выпроводить их со двора своего дома, но она и ДДД не осилили их. Парни, избивая ВВВ, дошли до крыльца дома. И она ВВВ сказала, чтобы тот зашел в дом, не показывался им в глаза, тогда те наверно уйдут. И ВВВ в какой-то момент вырвался от них и забежал в дом. За ВВВ в дом забежала ЖЖЖ, и та входную дверь закрыла изнутри на защелку. А она осталась во дворе у крыльца дома возле парней, чтобы выгнать их со двора своего дома, и потребовала у БББ и незнакомого ей парня уйти с территории ее дома. Но БББ, ААА, игнорируя ее требования уйти с территории ее дома, побежали за ДДД в дом, и, поднялись на крыльцо ее дома, чтобы зайти в дом. Тогда она тоже поднялась за ними на крыльцо своего дома и у БББ и незнакомого ей парня ААА потребовала не заходить в ее дом без ее разрешения, а уйти, покинуть территорию ее дома. Но БББ, игнорируя ее требования уйти, правой рукой схватился за ручку входной двери и попытался открыть дверь, но дверь была заперта изнутри. Тогда БББ, чтобы открыть входную дверь, ногой нанес сильный удар по нижней поверхности двери, но дверь не открылась. Тогда незнакомый ей парень по имени ААА направился к лежавшим деревянным доскам в углу забора дома возле крыльца. И взял деревянную доску длиной около 1, 5 метра, после чего подошел к входной двери дома, и силой деревянной доской нанес один удар о нижнюю поверхность створки входной деревянной двери. От удара нижняя створка сломалась и образовалась дыра на месте створки. На это она у парней просила уйти, не заходить в дом без ее разрешения, несмотря на ее требования уйти, БББ проник в дом через образовавшуюся дыру, за ним в дом проник незнакомый парень ААА через образовавшуюся дыру, бросив на пол крыльца деревянную доску. А она осталась стоять у крыльца дома. В дом не зашла, так как испугалась за ними заходить в дом, так как парни находились в нетрезвом состоянии, в агрессивном состоянии, ее требования уйти проигнорировали. Потом через 2-3 минуты из входной двери дома выбежали БББ, ААА, ВВВ и находились у крыльца дома. Просит привлечь БББ, ААА к ответственности за то, что проникли в ее дом без ее разрешения, сломав ее дверь.